|  |
| --- |
| **PÁLYÁZATI FELHÍVÁS** |
| |  | | --- | |  | | **Nyíregyháza Megyei Jogú Város Közgyűlésének Szociális, Egészségügyi és Sport Bizottsága** | |  | | **Pályázatot hirdet** | | **Egyéb versenysport támogatására** | | . | | Nyíregyháza Megyei Jogú Város Közgyűlésének Szociális, Egészségügyi és Sport Bizottsága (továbbiakban: Bizottság) az országos bajnokság első, második vagy harmadik osztályában szereplő, egyéni sportágak esetén az országos sportági szakszövetség, sportszövetség versenyrendszerében szereplő sportolókat versenyeztető sportszervezetek támogatása érdekében, a Nyíregyháza Megyei Jogú Város Közgyűlése Nyíregyháza Megyei Jogú Város sportjáról és sportfinanszírozási rendszeréről szóló 11/2019. (IV.26.) önkormányzati rendelete (továbbiakban: Ör. rendelet) alapján, az Önkormányzat 2025. évi költségvetésének Sport célfeladatok- Egyéb versenysport során rendelkezésre álló támogatási keret terhére pályázatot hirdet, vissza nem térítendő támogatás elnyerésére. | | . | | **A pályázat célja**: Nyíregyháza város hírnevének öregbítése céljából az országos bajnokság első, második vagy harmadik osztályában szereplő, egyéni sportágak esetén az országos sportági szakszövetség, sportszövetség versenyrendszerében szereplő sportolókat versenyeztető sportszervezetek részére a 2025. december 31. napjáig megvalósuló felkészülési és versenyeztetési költségek finanszírozása. | | **Pályázhatnak**:   1. Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban Civil törvény) alapján létrejött jogi személyiséggel rendelkező egyesület, szövetség (kivéve: párt, szakszervezet). 2. A Polgári Törvénykönyvről szóló 2013. évi V. törvény alapján létrejött, jogi személyiséggel bíró alapítvány (ide nem értve a közalapítványt). 3. Olyan sportszervezetek, sport területén tevékenykedő gazdasági társaságok, melyek tartósan magas színvonalon Nyíregyházán működő sporttevékenységet végeznek. | | Nyír A pályázaton Nyíregyháza Megyei Jogú Város közigazgatási területén működő, hivatalosan bejegyzett, sporttevékenységet végző, jogi személyiséggel rendelkező sportszervezet, intézmény, alapítvány, egyesület vehet részt. A hatályos sportkoncepció alapján a kiemelt sportágak (női és férfi labdarúgás, női röplabda, férfi kosárlabda, férfi futsal és férfi kézilabda) terén tevékenykedő sportszervezetek ezen keret terhére nem részesíthetőek támogatásban. | | **A pályázattal kapcsolatos főbb információk:** | | Az Önkormányzat az Ör. rendelet alapján és Nyíregyháza Megyei Jogú Város Közgyűlésének 177/2024. (XII.12.) sz. határozatában foglaltak szerint a Sport célfeladatokból (Egyéb versenysport sorról) finanszírozza. | | a.) Pályázati keretösszeg: 19.000.000 Ft  Az elnyerhető költségvetési támogatás alsó és felső határa: 150.000,- Ft-tól 2.200.000,- Ft-ig.  b.) A pályázat keretében kizárólag a 2025. december 31. napjáig megvalósuló szakmai programok és pályázati célok kerülnek elbírálásra.  c.)A támogatás megítélésének meghatározó szempontjai:  - utánpótlás-nevelés esetén az utánpótláskorú sportolók száma, a leigazolt és a versenyeztetett sportolók száma, az elért eredményesség, a válogatott versenyzők száma, valamint a versenyeztetés mennyisége és minősége.  - versenysport esetén a bajnokság besorolása, a hazai és nemzetközi eredményesség, a válogatott sportolók száma, az igazolt sportolók száma és azon belül az utánpótlás-korúak száma, a támogatás és a saját bevétel aránya, hazai és nemzetközi mérkőzések/ versenyek száma, a sportági tradíciók (alakulás éve) és nézettség (nézőszám), valamint a sportág szerepe a város hírnevének növelésében.  - csapatsportágak esetén azonos sportágaknál a magasabb bajnoki osztályban versenyző csapat támogatható.  d.) Nem részesíthető pénzügyi támogatásban két naptári év időtartamban az az önszerveződő közösség  - amely az előző évben kapott pénzügyi támogatással nem számolt el, és ezt a Bizottság határozatában megállapította,  - az előző évben kapott támogatást a jóváhagyott céltól eltérően használta fel, és ezt a Bizottság határozatában megállapította,  e.) Nem részesíthető pénzügyi támogatásban egy naptári év időtartamban az az önszerveződő közösség  - amely az előző évben kapott pénzügyi támogatással nem megfelelően számolt el, és ezt a Bizottság határozatában megállapította.  f.) A **pályázatokat 1 példányban**, a [http://varoshaza.nyiregyhaza.hu](http://varoshaza.nyiregyhaza.hu/index.php) honlapon letölthető **"Pályázati adatlap"** című **formanyomtatványon és a** **formanyomtatvány mellékletein a Szociális, Egészségügyi és Sport Bizottsághoz** **2025. február 8.** **napjáig lehet benyújtani személyesen** (Nyíregyháza, Kossuth tér 1., „A” épület 108/B. Iroda) **vagy elektronikus úton pdf. formátumban a** [sport@nyiregyhaza.hu](mailto:sport@nyiregyhaza.hu) **e-mail címre**  g.) A pályázattal kapcsolatban további felvilágosítás kérhető ügyfélfogadási időben a 42/524-524/291 m. és 42/524-524/126. m. telefonszámon. | |  | | **Elszámolható költségek:** | | Felkészülési és versenyeztetési, működési költségekkel kapcsolatos kiadások. | | . | | **A pályázathoz csatolni kell** |   a) a támogatásra jogosult működésének igazolására: székhelye szerinti törvényszék által a hatályos adatairól kiállított 30 napnál nem régebbi kivonatát,  b) az önszerveződő közösség 2024. évi - amennyiben ez nem áll rendelkezésre, az azt megelőző- üzleti évről (2023-ról) szóló számviteli beszámoló egyszerű másolatát, a pályázat benyújtását megelőző évről szóló az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 30.§ (1) bekezdése szerinti beszámolót, a közhasznúsági mellékletet, valamint a beszámoló bírósági letétbe helyezéséről szóló igazolást,  c) Nyilatkozat az államháztartásról szóló 2011. évi CXCV. törvény (továbbiakban: Áht.) 50. § (1) bekezdés c) pontjában és a nemzeti vagyonról szóló 2011. évi CXCVI. törvény 3. § (1) bekezdés 1. pontjában való megfogalmazottaknak való megfelelésről, (pályázati adatlap 1. melléklete)  d) Nyilatkozat arról, hogy megfelel a rendezett munkaügyi kapcsolatok követelményeinek, (pályázati adatlap 2. melléklete)  e) Nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, érintettség fennállásáról, vagy hiányáról és közzétételi kérelem az érintettség fennállása esetén, (pályázati adatlap 3. melléklete)  f) Nyilatkozat a de-minimis támogatásokról, (pályázati adatlap 4. melléklete)  g) Nyilatkozat Áfa-levonási jogosultságról, (pályázati adatlap 5. melléklete)  h) Nyilatkozat az államháztartási törvény végrehajtásáról szóló 368/2011.(XII.31.) Korm.rendelet (továbbiakban: Ávr.) 75.§ (2) bekezdésében meghatározottakról, (pályázati adatlap 6. melléklete)  i) Nyilatkozat az Ávr. 75.§ (3a) bekezdésében meghatározottakról, (pályázati adatlap 7. melléklete)  j) személyes adatok kezeléséhez hozzájáruló nyilatkozat. (pályázati adatlap 8. melléklete)   |  | | --- | | **A támogatási szerződés megkötéséhez a kedvezményezett a támogató rendelkezésére bocsátja:**  a) a nevében aláírásra jogosult személy vagy személyek pénzügyi intézmény által igazolt, ügyvéd vagy kamarai jogtanácsos által ellenjegyzett vagy közjegyző által hitelesített aláírás mintáját vagy az aláírás minta közjegyző által hitesített másolatát és  b) a létesítő okiratának vagy jogszabályban meghatározott nyilvántartásba vételét igazoló okiratának eredeti példányát. | | . | | **Ha a kedvezményezett három éven belül több (legalább kettő) alkalommal nyújt be pályázatot ugyanahhoz a támogatóhoz, és a fenti a), b) pontokban meghatározott okiratokban foglalt adatok nem változtak, ezen okiratokat a legkorábban benyújtott pályázathoz kell csatolnia, és a további pályázatban pedig nyilatkoznia kell arról, hogy ezen okiratokban foglalt adatok nem változtak.** | | . | | **A fenti a), b) pontokban meghatározott dokumentumok kiállításának dátuma nem lehet a támogatási igény benyújtásának napjától számított kilencven napnál régebbi.** | | . | | **A pályázattal kapcsolatos hiánypótlás:**  Hiányosan benyújtott pályázat esetén, a hiánypótlási felhívást a kézbesítésétől számított 8 napon belül kell teljesíteni. Amennyiben a pályázó a hiánypótlást felhívás ellenére sem teljesíti, a pályázat nem terjeszthető a Bizottság elé. | |  | | **Támogatás folyósítása:**  A 2 millió forintot meg nem haladó támogatás egy összegben a Támogatási Szerződés megkötésétől számított 30 napon belül a támogatott szervezet részére kiutalásra kerül.  2 millió forint feletti támogatás utalása legalább 2 egyenlő részletben a hatályos városi sportrendelet előírásai alapján történik. | | . | | **Támogatás intenzitása:** A megítélt támogatási összeg 100%-a. A támogató saját forrás meglétét nem írja elő. | | . | | **Jogorvoslati lehetőség:** | | A támogatói döntéssel a támogató és a támogatott között polgári jogi jogviszony jön létre. A döntés ellen a polgári perrendtartásról szóló 2016. évi CXXX. törvényben meghatározottak szerint jogorvoslatnak van helye. | | . | | **A beérkezett pályázatokat tartalmazó előterjesztést a pályázati időszak zárónapját követő 45. napig a Bizottság soron következő ülésén bírálja el. A Bizottsági határozat helyben szokásos módon az Önkormányzat hivatalos honlapján** [**www.varoshaza.nyiregyhaza.hu**](http://varoshaza.nyiregyhaza.hu/index.php) **nyilvánosan elérhető a bizottsági ülést követően.** | | . | | **A Támogató értesítő okiratot küld a Támogatott részére a bizottsági döntésről a döntést követő 10 munkanapon belül.** | | . | | A támogatásban részesülő szervezet a kapott támogatást csak a Bizottság által meghatározott célra használhatja fel. | | . | | **A támogatás felhasználásával kapcsolatos ellenőrzési-tűrési és adatszolgáltatási kötelezettség** | | A Pályázó tudomásul veszi, hogy Nyíregyháza Megyei Jogú Város Polgármesteri Hivatal belső szervezeti egységei ellenőrzik a támogatás felhasználásának szakmai jogosultságát és összegszerűségét. A Hivatal belső ellenőrzési szervezete a pénzügyi és számviteli szabályoknak való megfelelésen túlmenően a helyszínen is jogosult ellenőrzést folytatni. Támogatott a támogatás összegének felhasználásához köteles az ellenőrzéshez szükséges adatokat, dokumentumokat az ellenőrzést végző rendelkezésére bocsátani. A támogatás összegének felhasználását az Állami Számvevőszék is jogosult vizsgálni. | | . | | A pályázó köteles az államháztartásról szóló törvény végrehajtásáról szóló kormányrendelet alapján az adatszolgáltatáshoz szükséges adatokat és az azokban bekövetkező változásokat a támogató felé a vonatkozó jogszabályi rendelkezéseknek megfelelően bejelenteni. Ennek elmulasztásából eredő joghátrányért a támogatott teljes körű felelősséggel tartozik. Amennyiben a támogatási szerződés megkötése a támogatott felróható magatartása, mulasztása (adatszolgáltatás hiánya, valótlan tartalmú adatszolgáltatás) miatt meghiúsul, a támogató a támogatási szerződés megkötésétől eláll. | | . | | A pályázathoz csatolni kell a pályázati anyagban található, az adatok, személyes adatok kezeléséhez szükséges hozzájáruló nyilatkozatot. | | . | | A pályázó tudomásul veszi, hogy a valótlan vagy hiányos adatok megadása esetén a pályázata érvénytelen.  Az elnyert támogatás célirányos felhasználását a támogatási szerződésben foglaltak szerint a tárgyévet követő év január 15-ig kel igazolni. | | Nyíregyháza, 2025. január 10. | | Vassné Harman Gyöngyi  elnök | |

**Pályázati adatlap**